|  |
| --- |
| Parti III.8 - Formola ta' Informazzjoni Supplimentari għan-notifika ta' pjan ta' evalwazzjoni |

*L-Istati Membri għandhom jużaw din il-formola għan-notifika ta’ pjan ta’ evalwazzjoni skont l-Artikolu 1(2)(a) tar-Regolament (UE) Nru 651/2014[[1]](#footnote-1), l-Artikolu 1(3)(a) tar-Regolament (UE) 2022/2472[[2]](#footnote-2) jew l-Artikolu 1(7)(a) tar-Regolament (UE) 2022/2473[[3]](#footnote-3) u fil-każ ta’ skema ta’ għajnuna notifikata soġġetta għal evalwazzjoni kif previst fil-linji gwida rilevanti tal-Kummissjoni.*

*Irreferi għad-Dokument ta' Ħidma tal-Persunal tal-Kummissjoni “Metodoloġija komuni għall-evalwazzjoni tal-għajnuna mill-Istat”[[4]](#footnote-4) għal gwida dwar kif jiġi abbozzat pjan ta' evalwazzjoni.*

|  |
| --- |
| Identifikazzjoni tal-iskema ta' għajnuna li se tiġi evalwata |

1. It-titolu tal-iskema ta' għajnuna:

1. Il-pjan ta' evalwazzjoni jikkonċerna:
2. skema soġġetta għal evalwazzjoni skont l-Artikolu 1(2)(a) tar-Regolament (UE) Nru 651/2014?
3. skema soġġetta għal evalwazzjoni skont l-Artikolu 1(3)(a) tar-Regolament (UE) 2022/2472?
4. skema soġġetta għal evalwazzjoni skont l-Artikolu 1(7)(a) tar-Regolament (UE) 2022/2473?
5. skema notifikata lill-Kummissjoni skont l-Artikolu 108(3) TFUE?
6. Indika n-numru SA tal-iskema:

SA.

1. Elenka l-evalwazzjonijiet *ex ante* jew il-valutazzjonijiet tal-impatt eżistenti kollha fir-rigward tal-iskema ta' għajnuna u l-evalwazzjonijiet *ex post* jew l-istudji li saru fl-imgħoddi fuq predeċessuri tal-iskema ta' għajnuna jew fuq skemi simili. Għal kull wieħed minn dawn l-istudji, jekk jogħġbok ipprovdi l-informazzjoni li ġejja: (a) ipprovdi deskrizzjoni fil-qosor tal-objettivi, tal-istudju, il-metodoloġiji użati, ir-riżultati u l-konklużjonijiet, u (b) l-isfidi speċifiċi li l-evalwazzjonijiet u l-istudji setgħu sabu minn perspettiva metodoloġika, pereżempju d-disponibbiltà ta' *data* li hija rilevanti għall-valutazzjoni tal-pjan ta' evalwazzjoni attwali. Jekk xieraq, identifika l-oqsma jew is-suġġetti mhux koperti mill-pjanijiet ta' evalwazzjoni preċedenti li għandhom ikunu inklużi f’din l-evalwazzjoni. Ipprovdi s-sommarji ta' dawk l-evalwazzjonijiet u l-istudji fl-anness u, fejn disponibbli, il-links tal-Internet għad-dokumenti kkonċernati:

|  |
| --- |
| L-objettivi tal-iskema ta' għajnuna li se tiġi evalwata[[5]](#footnote-5) |

* 1. Ipprovdi deskrizzjoni tal-iskema ta' għajnuna li tispeċifika l-ħtiġijiet u l-problemi li l-iskema biħsiebha tindirizza u l-kategoriji ta' benefiċjarji destinatarji tal-iskema, pereżempju daqs, setturi, post, għadd indikattiv:

* 1. Indika l-objettivi tal-iskema u l-impatt mistenni, kemm fil-livell tal-benefiċjarji intenzjonati kif ukoll f'dak li jirrigwarda l-objettiv tal-interess komuni:

* 1. Indika l-effetti negattivi li possibilment jista' jkun hemm, fuq il-benefiċjarji tal-għajnuna jew fuq l-ekonomija ġenerali, li jistgħu jkunu assoċjati b'mod dirett jew indirett mal-iskema ta’ għajnuna[[6]](#footnote-6):

* 1. Indika (a) l-baġit annwali ppjanat skont l-iskema, (b) it-tul ta' żmien maħsub tal-iskema[[7]](#footnote-7), (c) l-istrument jew l-istrumenti ta' għajnuna u (d) l-ispejjeż eliġibbli:

* 1. Ipprovdi sommarju tal-kriterji tal-eliġibbiltà u l-metodi għall-għażla tal-benefiċjarji tal-għajnuna. B'mod partikolari, iddeskrivi dan li ġej: (a) il-metodi tal-għażla tal-benefiċjarji (pereżempju l-mod kif jiġi allokat il-punteġġ), (b) il-baġit indikattiv disponibbli għal kull grupp ta' benefiċjarji, (c) il-probabbiltà li l-baġit jintuża kollu għal ċerti gruppi ta' benefiċjarji, (d) ir-regoli dwar il-punteġġ, jekk jintuża fl-iskema, (e) il-limiti tal-intensità tal-għajnuna u (f) il-kriterji li l-awtorità li tagħti l-għajnuna se tqis meta tivvaluta l-applikazzjonijiet:

* 1. Semmi r-restrizzjonijiet jew ir-riskji speċifiċi li jistgħu jaffettwaw l-implimentazzjoni tal-iskema, l-impatti mistennija tagħha u l-ilħuq tal-objettivi tagħha:

|  |
| --- |
| Mistoqsijiet tal-evalwazzjoni |

* 1. Indika l-mistoqsijiet speċifiċi li l-evalwazzjoni għandha tindirizza billi tipprovdi evidenza kwantitattiva tal-impatt tal-għajnuna. Iddistingwi bejn (a) mistoqsijiet dwar l-impatt dirett ta' din l-għajnuna fuq il-benefiċjarji, (b) mistoqsijiet relatati ma' impatti indiretti u (c) mistoqsijiet relatati mal-proporzjonalità u l-adegwatezza tal-għajnuna. Spjega kif il-mistoqsijiet tal-evalwazzjoni huma marbutin mal-objettivi tal-iskema:

|  |
| --- |
| Indikaturi tar-riżultat |

* 1. Uża t-tabella li ġejja biex tiddeskrivi liema indikaturi se jinħolqu biex jitkejlu r-riżultati tal-iskema, kif ukoll il-fatturi ta' kontroll rilevanti, inklużi s-sorsi ta' *data*, u kif kull indikatur tar-riżultat jikkorrispondi għal mistoqsijiet dwar l-evalwazzjoni. B'mod partikolari, jekk jogħġbok semmi (a) il-mistoqsija rilevanti tal-evalwazzjoni, (b) l-indikatur, (c) is-sors tad-data, (d) il-frekwenza tal-ġbir tad-*data* (pereżempju, annwali, kull xahar, eċċ.), (e) il-livell li fih tinġabar id-*data* (pereżempju, il-livell tad-ditta, tal-stabbiliment, reġjonali, eċċ.), (f) il-popolazzjoni koperta fis-sors tad-*data* (pereżempju, il-benefiċjarji tal-għajnuna, dawk li mhumiex benefiċjarji, l-intrapriżi kollha, eċċ.):

|  |  |  |  |  |  |
| --- | --- | --- | --- | --- | --- |
| **Mistoqsija tal-evalwazzjoni** | **Indikatur** | **Sors** | **Frekwenza** | **Livell** | **Popolazzjoni** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Spjega għaliex l-indikaturi magħżulin huma l-iktar rilevanti sabiex jitkejjel l-impatt mistenni tal-iskema:

|  |
| --- |
| Metodi previsti sabiex issir l-evalwazzjoni |

* 1. Fid-dawl tal-mistoqsijiet tal-evalwazzjoni, jekk jogħġbok iddeskrivi l-metodi previsti li għandhom jintużaw fl-evalwazzjoni sabiex jiġi identifikat l-impatt kawżali tal-għajnuna fuq il-benefiċjarji u biex jiġu vvalutati impatti indiretti oħra. B'mod partikolari, spjega r-raġunijiet għall-għażla ta' dawk il-metodi u għar-rifjut ta' metodi oħra (pereżempju, raġunijiet relatati mat-tfassil tal-iskema)[[8]](#footnote-8):

* 1. Iddeskrivi preċiżament l-istrateġija tal-identifikazzjoni għall-evalwazzjoni tal-impatt kawżali tal-għajnuna u s-suppożizzjonijiet li fuqhom tiddependi l-istrateġija. Iddeskrivi f'ċertu dettall il-kompożizzjoni u l-importanza tal-grupp ta' kontroll:

* 1. Spjega kif il-metodi previsti jindirizzaw il-potenzjal li jkun hemm preġudizzji waqt l-għażla. Jista' jingħad b'biżżejjed ċertezza li d-differenzi fl-eżiti osservati fl-eżiti fir-rigward tal-benefiċjarji tal-għajnuna huma proprju minħabba l-għajnuna?

* 1. Jekk rilevanti, spjega kif il-metodi previsti biħsiebhom jindirizzaw sfidi speċifiċi marbutin ma' skemi kumplessi, pereżempju skemi li huma implimentati b'mod differenzjat f'livell reġjonali u skemi li jużaw bosta strumenti ta' għajnuna:

|  |
| --- |
| Ġbir tad-data |

* 1. Ipprovdi informazzjoni dwar il-mekkaniżmi u s-sorsi għall-ġbir u l-ipproċessar ta' *data* dwar il-benefiċjarji tal-għajnuna u dwar il-kontrafattwali previsti[[9]](#footnote-9). Ipprovdi deskrizzjoni tal-informazzjoni rilevanti kollha li hija marbuta mal-fażi tal-għażla: *data* miġbura fuq applikanti għall-għajnuna, *data* ppreżentata mill-applikanti, eżiti tal-għażla. Spjega wkoll kull kwistjoni li potenzjalment jista jkun hemm fir-rigward tad-disponibbiltà tad-*data*:

* 1. Ipprovdi informazzjoni dwar il-frekwenza tal-ġbir tad-*data* rilevanti għall-evalwazzjoni. Hemm osservazzjonijiet disponibbli fuq livell disaggregat biżżejjed jiġifieri fil-livell tal-impriżi individwali?

* 1. Indika jekk l-aċċess għad-*data* meħtieġa sabiex issir l-evalwazzjoni jistax ikun imxekkel minn liġijiet u regolamenti li jirregolaw il-kunfidenzjalità tad-*data* u kif jistgħu jiġu indirizzati dawk il-kwistjonijiet. Semmi sfidi oħrajn possibbli marbutin mal-ġbir tad-*data* u kif jistgħu jingħelbu:

* 1. Indika jekk huwiex previst li jsir stħarriġ dwar il-benefiċjarji tal-għajnuna jew ta' impriżi oħrajn u jekk hemmx il-ħsieb li jintużaw sorsi komplimentari ta' informazzjoni:

|  |
| --- |
| Perjodu ta' żmien propost għall-evalwazzjoni |

* 1. Indika l-perjodu ta' żmien propost għall-evalwazzjoni, inklużi dati importanti għall-ġbir tad-*data*, ir-rapporti interim u l-involviment tal-partijiet interessati. Jekk rilevanti, ipprovdi anness li jispjega fid-dettall il-perjodu ta' żmien propost:

* 1. Indika d-data sa meta se jintbagħat ir-rapport tal-evalwazzjoni finali lill-Kummissjoni:

* 1. Semmi l-fatturi li jistgħu jaffettwaw il-perjodu ta' żmien previst:

|  |
| --- |
| Korp li jagħmel l-evalwazzjoni |

* 1. Ipprovdi informazzjoni speċifika dwar il-korp li jagħmel l-evalwazzjoni jew, jekk ma jkunx għadu ntgħażel, dwar il-perjodu ta' żmien, il-proċedura u l-kriterji għall-għażla tiegħu:

* 1. Ipprovdi informazzjoni dwar l-indipendenza tal-korp li jagħmel l-evalwazzjoni u dwar kif se jiġu esklużi l-possibilitajiet ta' kunflitti ta' interess fil-proċess tal-għażla:

* 1. Indika l-esperjenza u l-ħiliet rilevanti tal-korp li jagħmel l-evalwazzjoni jew kif dawk l-esperjenzi u l-ħiliet se jiġu żgurati fil-proċess tal-għażla:

* 1. Indika x'arranġamenti se tagħmel l-awtorità li tagħti l-għajnuna biex timmaniġġa u timmonitorja t-twettiq tal-evalwazzjoni:

* 1. Ipprovdi informazzjoni, anki jekk ta' għamla indikattiva biss, fuq ir-riżorsi umani u finanzjarji meħtieġa li se jkunu disponsibbli għat-twettiq tal-evalwazzjoni:

|  |
| --- |
| Disponibbiltà tal-evalwazzjoni għall-pubbliku |

* 1. Ipprovdi informazzjoni dwar il-mod li permezz tiegħu l-evalwazzjoni se ssir disponibbli għall-pubbliku, jiġifieri bil-pubblikazzjoni tal-pjan ta' evalwazzjoni u r-rapport tal-evalwazzjoni finali fuq paġna tal-Internet:

* 1. Indika kif se jiġi żgurat li jkunu involuti l-partijiet interessati. Indika jekk hijiex prevista l-organizzazzjoni ta' konsultazzjonijiet pubbliċi jew avvenimenti marbutin mal-evalwazzjoni:

* 1. Speċifika kif inhu maħsub li l-awtorità li tagħti l-għajnuna jew korpi oħrajn biħsiebhom jużaw ir-riżultati tal-evalwazzjoni, pereżempju għat-tfassil tas-suċċessuri tal-iskema jew għal skemi simili:

* 1. Indika jekk u skont liema kundizzjonijiet id-*data* miġuba bi skop tal-evalwazzjoni jew użata għaliha se tkun aċċessibbli għal aktar studji u analiżi:

* 1. Indika jekk il-pjan ta' evalwazzjoni fihx informazzjoni kunfidenzjali li l-Kummissjoni ma għandhiex tiżvela:

|  |
| --- |
| Informazzjoni oħra |

* 1. Indika hawn kull informazzjoni oħra li tqis rilevanti għall-valutazzjoni tal-pjan ta' evalwazzjoni:

* 1. Elenka d-dokumenti kollha mehmużin man-notifika u pprovdi kopji fuq karti jew links diretti tal-Internet għad-dokumenti kkonċernati:

1. Ir-Regolament tal-Kummissjoni (UE) Nru 651/2014 tas-17 ta' Ġunju 2014 li jiddikjara li ċerti kategoriji ta' għajnuna huma kompatibbli mas-suq intern bl-applikazzjoni tal-Artikoli 107 u 108 tat-Trattat (ĠU L 187, 26.6.2014, p. 1). [↑](#footnote-ref-1)
2. Ir-Regolament tal-Kummissjoni (UE) 2022/2472 tal-14 ta’ Diċembru 2022 li jiddikjara ċerti kategoriji ta’ għajnuna fis-setturi tal-agrikoltura u tal-forestrija u f’żoni rurali kompatibbli mas-suq intern bl-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea (ĠU L 327, 21.12.2022, p. 1). [↑](#footnote-ref-2)
3. Ir-Regolament tal-Kummissjoni (UE) 2022/2473 tal-14 ta’ Diċembru 2022 li jiddikjara li ċerti kategoriji tal-għajnuna lil impriżi li huma attivi fil-produzzjoni, l-ipproċessar u l-kummerċjalizzazzjoni tal-prodotti tas-sajd u tal-akkwakultura huma kompatibbli mas-suq intern b’applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea (ĠU L 327, 21.12.2022, p. 82). [↑](#footnote-ref-3)
4. SWD(2014)179 final tat-28.5.2014. [↑](#footnote-ref-4)
5. Minbarra deskrizzjoni ġenerali tal-objettivi u r-regoli tal-eliġibbiltà tal-iskema, l-iskop ta' din it-taqsima huwa li tivvaluta kif jistgħu jintużaw ir-regoli tal-eliġibbiltà u tal-esklużjoni tal-iskema sabiex jiġi identifikat l-effett tal-għajnuna. F'ċerti każijiet, ir-regoli eżatti tal-eliġibbiltà jaf ma jkunux magħrufin minn qabel. F'dawn il-każijiet, għandhom jiġu pprovduti l-aħjar aspettattivi disponibbli. [↑](#footnote-ref-5)
6. Xi eżempji ta' effetti negattivi huma l-preġudizzji reġjonali u settorjali jew l-eliminazzjoni ta' investimenti privati minħabba l-iskema ta' għajnuna. [↑](#footnote-ref-6)
7. Skemi ta' għajnuna definiti fl-Artikolu 1(2)(a) tar-Regolament (UE) Nru 651/2014 jiġu esklużi mill-kamp ta' applikazzjoni tar-Regolament sitt xhur wara li jidħlu fis-seħħ. Wara li tkun ivvalutat il-pjan ta' evalwazzjoni, il-Kummissjoni tista' tiddeċiedi li testendi l-applikazzjoni tar-Regolament għal dawn l-iskemi għal perjodu itwal. L-Istati Membri huma mistiedna jindikaw b'mod preċiż it-tul ta' żmien maħsub tal-iskema. [↑](#footnote-ref-7)
8. Agħmel referenza għal SWD(2014)179 final tat-28.5.2014. [↑](#footnote-ref-8)
9. Kun af li l-evalwazzjoni tista' teħtieġ il-kisba kemm ta' *data* storika kif ukoll ta' *data* li se ssir disponibbli b'mod progressiv matul it-tħaddim tal-iskema ta' għajnuna. Identifika s-sorsi għaż-żewġ tipi ta' informazzjoni. Preferibilment għandek tiġbor iż-żewġ tipi ta' *data* mill-istess sors sabiex tiġi ggarantita konsistenza maż-żmien. [↑](#footnote-ref-9)